TWPC แจกก๋วยเตี๋ยว 1,500 ชุด ชุมชนคลองเตย
TWPC แจกก๋วยเตี๋ยว 1,500 ชุดในพื้นที่ชุมชนคลองเตย กทม.
5 มิ.ย. 2563

 บริษัท ไทยวา จำกัด (มหาชน) หรือ TWPC ร่วมกับ 5 ร้านก๋วยเตี๋ยวชั้นนำ ได้แก่ ร้านก๋วยเตี๋ยวเตาถ่านออนเซ็น ร้านหมีมีหนวด ก๋วยเตี๋ยวเรือเจ้าสัวสุขุมวิท 77 ก๋วยเตี๋ยวตี๋ใหญ่ต้มยำ และร้านรุ่งเรืองก๋วยเตี๋ยวหมูต้มยำ ส่งต่อความห่วงใยแบ่งปันน้ำใจให้สังคม โดยการนำผลิตภัณฑ์ก๋วยเตี๋ยว ตรากิเลนคู่ ไปปรุงเป็นเมนูก๋วยเตี๋ยวสูตรเด็ด จำนวน 1,500 ชุด แจกฟรี ให้กับพี่น้องประชาชนชุมชนเขตคลองเตย เพื่อช่วยลดภาระค่าใช้จ่ายจากการได้รับผลกระทบจากสถานการณ์การแพร่ระบาดของไวรัสโควิด-19 ณ จุดบริจาคบริเวณลาน อาจณรงค์ไนท์บาซาร์ ถ.กล้วยน้ำไท ตัดเส้นทางรถไฟสายเก่าปากน้ำ เขตคลองเตย กรุงเทพฯ เมื่อเร็ว ๆ นี้